recursal/SuperWikiNEXT-32B huggingface dataset:
Ο **Ιωάννης**, γαλλ. Jean (π. 1211 - 1258) ήταν κύριος του Αρσούφ/Αρσούρ (1236-1258) και αντιβασιλιάς και κοντόσταυλος της Ιερουσαλήμ (1251-1258).

Βιογραφία
---------

Ήταν ένας από τα νεαρότερα τέκνα του Ιωάννη Α΄ κυρίου της Βηρυτού και της Μελισσάνθης, κόρης του Γκυ κυρίου του Αρσούφ.

Ο μεγαλύτερος αδελφός του Μπαλιάν κληρονόμησε τη Βηρυτό. Ο Ιωάννης έγινε αντιβασιλιάς της Ιερουσαλήμ το 1253-54 κατά την ανηλικιότητα του Κορράδου Β΄ των Χοενστάουφεν και το 1256-58 κατά την ανηλικιότητα του Κορράδου Γ΄ (γιου του προηγουμένου). Ήταν βοηθός αντιβασιλιά τα διαστήματα 1247-48, 49-52 για τον Ερρίκο Α΄ των Λουζινιάν της Κύπρου και το 1258 για την Πλαιζάνς των Πουατιέ (σύζυγο του προηγουμένου).

Ενίσχυσε τις υπάρχουσες οχυρώσεις του Αρσούφ το 1241. Το ίδιο έτος υπέγραψε με τον εξάδελφό του Φίλιππο του Μονφόρ κύριο της Τύρου και τον Γοδεφρείδο του Εστραίν μία επιστολή προς τον Φρειδερίκο Β΄ της Γερμανίας, σύζυγο της Ισαβέλλας Β΄ των Μπριέν της Ιερουσαλήμ. Το κείμενο, που γράφτηκε με την παρότρυνση του Ριχάρδου των Ανζού κόμη της Κορνουάλης (γιου του Ιωάννη της Αγγλίας), πρότεινε στον βασιλιά να συγχωρήσει όλους τους εξεγερθέντες βαρόνους και να ορίσει διοικητή (bailiff) τον Σίμωνα των Μονφόρ κόμη του Λέστερ (τρισεγγονό του Ερρίκου Α΄ της Αγγλίας). Οι βαρόνοι θα ορκιζόταν πίστη στον Σίμωνα, που θα διοικούσε ως την ενηλικίωση του Κορράδου Β΄ το 1243 (γιου του Φρειδερίκου Β΄), αλλά ο βασιλιάς αρνήθηκε.

Οικογένεια
----------

Νυμφεύτηκε την Αλίκη, κόρη του Ροάρ της Χάιφα και είχε τέκνο:

* Μπαλιάν Δ΄ 1239-1277, κύριος του Αρσούφ.

Παραπομπές
----------

1. 1 2 3 4 5 6 7 8 9 10 11 12 13 14 15  Charles Cawley: «Medieval Lands». (Αγγλικά) *Charles Cawley, "Medieval Lands", 2006-2020*.

Πηγές
-----

* Marshall, Christopher. Warfare in the Latin East, 1192–1291. Cambridge University Press, 1992.

Riley-Smith, Jonathan. The Feudal Nobility and the Kingdom of Jerusalem, 1174–1277. Archon Books, 1973.
Στην ελληνική μυθολογία ο **Κάνωπος** ή **Κάνωβος** ήταν ένας Αμυκλαίος γνωστός από το ότι συμμετείχε στην Τρωική Εκστρατεία ως ο πλοίαρχος και πλοηγός του Μενελάου.

Μετά την άλωση της Τροίας ο στόλος του Μενελάου έφθασε στα ανοικτά του Σουνίου και μετά στο ακρωτήριο Μαλέας. Μια τρικυμία όμως εκεί τον παρέσυρε στην Κρήτη, σε βραχώδη ακτή της οποίας καταστράφηκαν τα περισσότερα πλοία του. Μετά την Κρήτη, το πλοίο του Μενελάου, κυβερνώμενο από τον Κάνωπο, βρέθηκε στην Αίγυπτο, όπου κατά την *Οδύσσεια* παρέμειναν 5 χρόνια. Ο Κάνωπος ήταν πολύ ωραίος άνδρας, με συνέπεια να τον ερωτευθεί η Θεονόη, κόρη του βασιλιά της Αιγύπτου Πρωτέως, αλλά περιφρονήθηκε από αυτόν. Λίγο καιρό αργότερα ο Κάνωπος πέθανε από δάγκωμα φιδιού. Ο Μενέλαος και η Ωραία Ελένη τον έθαψαν με τιμές στο νησί που από τότε πήρε το όνομά του και έμεινε γνωστό ως **Νήσος του Κανώπου**, στο στόμιο του Νείλου. Εξάλλου, ο πλοίαρχος του Μενελάου έδωσε το όνομά του και στην αιγυπτιακή πόλη **Κάνωβο** στην ίδια περιοχή.

Πηγή
----

* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969
**Κ. Πορφύρης** ήταν το φιλολογικό ψευδώνυμο του **Πορφύρη Κονίδη**. Γεννήθηκε στη Ζάκυνθο τον Νοέμβριο του 1910 και πέθανε στην Αθήνα τον Μάιο του 1967.

Κατά τη δεκαετία του 1930 σπούδασε στη Νομική Σχολή του Πανεπιστημίου της Αθήνας. Ήταν τακτικός αρθρογράφος στην "Αυγή" (από το 1953), καθώς και αρχισυντάκτης στο περιοδικό "Επιθεώρηση Τέχνης" (από το 1959). Η γενικότερη συγγραφική παρουσία του ανέδειξε σπουδαία ζητήματα της νεοελληνικής ιστορίας και της τοπικής ιστορίας των Επτανήσων, αλλά και αγωνίστηκε με συνέπεια για την ιδεολογική και πολιτική ανανέωση του αριστερού κινήματος.

Σημαντικότερα έργα του: Ελισάβετ Μουτζάν-Μαρτινέγκου "Αυτοβιογραφία" (εισαγωγή- σχόλια Κ. Πορφύρη), εκδ. Διγενής, Αθήνα 1956, "Διονύσιος Σολωμός: ένας ποιητής, ένας άνθρωπος, μια εποχή", εκδ. Μίνωας, Αθήνα 1958, "Καλβικά διάφορα" (ανάτυπο από την "Επιθεώρηση Τέχνης"), 1960, "Ανδρέας Κάλβος, ο αγέλαστος: μυθιστορηματική βιογραφία", εκδ. 20ός αιώνας, Αθήνα 1962, "Λασκαράτος, ο αντιφατικός, ο ποιητής, ο πεζογράφος", εκδ. Δίφρος, Αθήνα 1962, Άγγελος Σουμάκης, "Το ρεμπελιό των ποπολάρων" (εισαγωγή Κ. Πορφύρη), εκδ. Επικαιρότητα, Αθήνα 1973, "Ο Ανδρέας Κάλβος καρμπονάρος: η μυστική δίκη των καρμπονάρων της Τοσκάνης", εκδ. Θεμέλιο, Αθήνα 1975, "Ενθυμήματα: όσα έζησα, όσα είδα, όσα άκουσα", εκδ. Περίπλους, Αθήνα 2000.

Παραπομπές
----------

1. 1 2  *Faceted Application of Subject Terminology*. 1469551. Ανακτήθηκε στις 7  Μαΐου 2020.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 16206920
* **ΕΒΕ**: 34964
* **AA**: 142858
* **BiblioNet**: **20986**
* LCCN: n85174952
* ISNI: 0000 0000 6359 0942
* GND: 1066402191
* SUDOC: 139412468
* NLA: 35825265

 |

 |
Ο **Θεόγνωστος** ήταν βυζαντινός στρατηγός, κυβερνήτης του Θέματος Σικελίας, στις αρχές του 9ου αιώνα, γύρω στα 812

Ο Θεόγνωστος είναι κυρίως γνωστός από μολυβδόβουλα και ταυτίζεται με άλλα πρόσωπα με την ίδια καταγωγή το ίδιο όνομα και αξιώματα, που έζησαν την ίδια εποχή στη Σικελία. Ένας Θεόγνωστος, που ταυτίζεται με τον συγκεκριμένο στρατηγό, ήταν μέλος της πρεσβείας που έστειλε ο αυτοκράτορας Μιχαήλ Α΄ στους Φράγκους στο Αιξ-λα-Σαπέλ το 813. Αναφέρεται με τα αξιώματα του πρωτοσπαθάριου, πατρικίου και δουξ.

Παραπομπές
----------

1. 1 2 3 4   Mikaël Nichanian et Vivien Prigent, Les strateges de Sicile, De la naissance du thème au règne de Léon V\*, σελ. 130-131
**Θεόγνωστος ο γραμματικός** (λατινικά: *Theognostus Grammaticus*) είναι το όνομα ενός βυζαντινού ιστορικού και γραμματικού που εργάστηκε στο πρώτο μισό του 9ου αιώνα

Ο Θεόγνωστος πιθανόν να ήταν από τη Σικελία και έγραψε ένα έργο σχετικό με την ορθογραφία (*Περὶ ὀρθογραφίας*), το οποίο είχε αφιερώσει στον Αυτοκράτορα Λέοντα Ε, το οποίο έχει διασωθεί. Περιλαμβάνει 1006 *κανόνες*, οι οποίοι ασχολούνται κυρίως με τις καταλήξεις των λέξεων. Στηρίχθηκε κυρίως σε παλαιότερες πηγές, αλλά πρόσθεσε και τις δικές του σκέψεις.

Ο Θεόγνωστος αναφέρεται επίσης στους Συνεχιστές Θεοφάνους τους συγγραφείς ενός ιστορικού έργου που έχει πλέον χαθεί. Επιπλέον, ο Θεόγνωστος περιέγραψε την εξέγερση του Ευφημίου στη Σικελία τη δεκαετία του 820. Ωστόσο, ο Θεόγνωστος δύσκολα θα είχε περιοριστεί στην περιγραφή μόνο αυτού του γεγονότος. Ο Ουόρεν Τρεντγκολντ (*Warren Treadgold*) υποθέτει ότι μια αναφορά του Ιωάννη Σκυλίτζη μπορεί να ερμηνευτεί με τέτοιο τρόπο που να εννοεί ότι ο Θεόγνωστος προσπάθησε να γράψει ένα εκτενές ιστορικό έργο. Εάν συμβαίνει αυτό, ο Θεόγνωστος (ακολουθώντας το τυπικό πρότυπο του είδους) πιθανότατα θα είχε ασχοληθεί ιδιαίτερα με τη σύγχρονή του ιστορία, αλλά το έργο του δεν φαίνεται να ήταν ιδιαίτερα διαδεδομένο.

Το κείμενο του Θεόγνωστου
-------------------------

* John Anthony Cramer (Hrsg.): *Anecdota Graeca e codd. ms. bibliothecarum Oxoniensium.* Bd. 2. Oxford 1835, S. 1ff.

Βιβλιογραφία
------------

* Klaus Alpers: *Theognostos. Überlieferung, Quellen und Text der Kanones 1–84.* Diss. Αμβούργο, 1964 (mit neuer Teiledition).
* Herbert Hunger: *Die hochsprachliche profane Literatur der Byzantiner.* Bd. 1. Beck, Μόναχο, 1978, S. 340; Bd. 2, München 1978, S. 19f.
* Warren Treadgold: *The Middle Byzantine Historians.* Palgrave Macmillan, Basingstoke 2013, S. 79–90.
* Friedhelm Winkelmann u. a.: *Prosopographie der mittelbyzantinischen Zeit.* 1. Abteilung. Bd. 4. De Gruyter, Berlin 2001, S. 563f. Nr. 8012.

Παραπομπές
----------

1. 1 2  cnp00167116.
2. ↑  Ανακτήθηκε στις 20  Ιουνίου 2019.
3. ↑  Warren Treadgold: *The Middle Byzantine Historians.* Basingstoke 2013, S. 89.
4. ↑  Überblick mit Hinweis auf die entsprechenden Handschriften bei Herbert Hunger: *Die hochsprachliche profane Literatur der Byzantiner*. Bd. 2. München 1978, S. 20.
5. ↑  *Theophanes Continuatus* II 27.
6. ↑  Warren Treadgold: *The Middle Byzantine Historians.* Basingstoke 2013, S. 80f.
7. ↑  Warren Treadgold: *The Middle Byzantine Historians.* Basingstoke 2013, S. 89f.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 282149294320080521810
* GND: 100962564
* BIBSYS: 95005089

 |

 |
Ο **Θεόδοτος ο Βυζάντιος ή Σκυτεύς** ήταν αρχηγέτης των δυναμικών μοναρχιανών-υιοθετιστών και ήκμασε τον 2ο αιώνα μετά Χριστόν.

Ήταν υποδηματοποιός ο οποίος θα παίξει σημαντικό ρόλο στη θεολογία. Μεταβαίνοντας στη Ρώμη θα ανοίξει σχολή και θα αποκτήσει οπαδούς, τους ΄΄Θεοδοτιανούς΄΄, ενώ θα αποκηρυχθεί από τον επίσκοπο Βίκτωρα.

Διδασκαλία
----------

Για τον Θεόδοτο ο Ιησούς ήταν *ψιλός άνθρωπος* απλός άνθρωπος δηλαδή, αν και γεννήθηκε μετά από θεία βούληση από την Παρθένο Μαρία και υιοθετήθηκε από τον Θεό-Πατέρα κατά το βάπτισμά του λόγω της υπερβολικής αρετής του. Θεός έγινε μετά την Ανάστασή του.

Παραπομπές
----------

1. 1 2  Στυλιανός Παπαδόπουλος, Πατρολογία τομ. Α' ,εκδ. Παρουσία, Αθήνα, 1997, σελ.312

Πηγές
-----

* Παναγιώτης Χρήστου, Ελληνική Πατρολογία, τομ. Β. εκδ. Κυρομάνος, Θεσσαλονίκη, 2005, σελ.644-645
* Στυλιανός Παπαδόπουλος, Πατρολογία τομ. Α' ,εκδ. Παρουσία, Αθήνα, 1997, σελ.312

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 26153470784445080670
* GND: 116448107X

 |

 |
Το **Belarus 4** είναι περιφερειακό κρατικό κανάλι της Δημοκρατίας της Λευκορωσίας, και ξεκίνησε τη λειτουργία του τον Σεπτέμβριο του 2015, με το παράρτημα του καναλιού στο Μογκιλιόφ.

Ιστορία
-------

Η πρωτοβουλία για το κανάλι άρχισε από τη Λευκορωσική Ραδιοτηλεοπτική Εταιρεία, υποστηρίχθηκε από το Υπουργείο Πληροφοριών και από περιφερειακές εκτελεστικές επιτροπές. Δημιουργήθηκε λόγω της έλλειψης περιφερειακού χρόνου στα μεγάλα τηλεοπτικά κανάλια της χώρας. Η πρώτη πόλη στην οποία το κανάλι άρχισε να εκπέμπει στις 8 Σεπτεμβρίου 2015 ήταν το Μογκιλιόφ. Μέχρι το τέλος του έτους, το κανάλι άρχισε να εκπέμπει στο Γόμελ, το Βιτσέμπσκ, το Χρόντνο και το Μπρεστ. 

Το λογότυπο του καναλιού εμφανίζει τις λέξεις Λευκορωσία 4, καθώς και το όνομα των πόλεων στις οποίες εδρεύουν τα παραρτήματα του καναλιού.

Παραπομπές
----------

1. ↑  «Телеканалы Белтелерадиокомпании». tvr.by. 13 Σεπτεμβρίου 2015. Ανακτήθηκε στις 13 Σεπτεμβρίου 2015.  Unknown parameter `|description=` ignored (βοήθεια)

Εξωτερικοί σύνδεσμοι
--------------------

* **Λευκορωσική Ραδιοτηλεοπτική Εταιρεία**
Το **«Boys and Girls»** επρόκειτο να είναι το Λευκορωσικό τραγούδι στο Διαγωνισμό Τραγουδιού Eurovision 2005, τραγουδισμένο στα αγγλικά από την Αντζέλικα Αγκουρμπάς. Καθώς δεν τραγουδήθηκε, το τραγούδι μπαίνει σε μια πολύ κλειστή ομάδα μόνο τριών με τεσσάρων τραγουδιών που ανακοινώνονται ως συμμετοχές αλλά δεν τραγουδούνται στο διαγωνισμό.

Το τραγούδι είναι μια συναισθηματική μπαλάντα, με τους στίχους γραμμένους ως μια έκκληση προς τα παιδιά του κόσμου, υπενθυμίζοντάς τους ότι είναι το μέλλον.

Λόγω εν μέρει του παλιομοδίτικου στυλ του τραγουδιού, αλλά και λόγω του θέματος (το τραγούδι είναι βασισμένο γύρω από τη σφαγή στο Μπεσλάν, το οποίο είναι ασυνήθιστο ως θέμα στα τραγούδια στην αγγλική γλώσσα), δεν έτυχε ευνοϊκής υποδοχής πριν από το Διαγωνισμό. Έτσι, η Αγκουρμπάς επέλεξε να εκτελέσει το Love me Tonight αντ'αυτού.

Η φινλανδική συμμετοχή για το διαγωνισμό του 2005 ("Why?" του Γκέιρ Ρένινγκ) είχε το ίδιο θέμα, αν και δεν πέρασε στον τελικό του διαγωνισμού.
Η **Ιερά Μονή Περιβλέπτου Παντάνασσας** είναι χτισμένη σε υψόμετρο 1000 περίπου μέτρων στις πλαγιές του βουνού Μιτσικέλι Ιωαννίνων, σε μικρή απόσταση από το ομώνυμο χωριό Περίβλεπτος. Περισσότερο γνωστή όμως στους κατοίκους της περιοχής είναι με το προσωνύμιο Μονή Στούπαινας, πιθανόν λόγω κάποιας γενναίας δωρεάς που έκανε στη Μονή μια γυναίκα, της οποίας το επώνυμο του συζύγου ήταν Στούπη (εξ ου και Στούπαινα).

Όπως μαρτυρούν σχετικές επιγραφές, η Ιερά Μονή χτίστηκε το 1724 και είναι αφιερωμένη στην εορτή της Κοιμήσεως της Θεοτόκου. Το καθολικό της Μονής είναι μονόκλιτη βασιλική με τέσσερις εσωτερικούς θόλους. Οι αγιογραφίες, που έχουν υποστεί πολλές φθορές στην πάροδο του χρόνου, ανάγονται στο πρώτο τέταρτο του 18ου αιώνα, όπως και το ξυλόγλυπτο τέμπλο. Το τελευταίο έχει την πρωτοτυπία ότι η **Παναγία** εικονίζεται μ’ ένα βλέμμα αυστηρό, ελεγκτικό, επιβλητικό και όχι πράο, όπως συνηθίζεται.

Παραπομπές
----------

1. ↑  «Ιερά Μονή Στούπαινας». Ανακτήθηκε στις 5 Φεβρουαρίου 2023.
2. ↑  Online, Εκκλησία (22 Ιουνίου 2022). «Μοναστήρι Κοιμήσεως της Θεοτόκου Περιβλέπτου Ιωαννίνων: Σε πορεία ανακαίνισης και αναγέννησης». *ΕΚΚΛΗΣΙΑ ONLINE*. Ανακτήθηκε στις 5 Φεβρουαρίου 2023.
Το Ισλάμ είναι η δεύτερη μεγαλύτερη θρησκεία στην Κύπρο. Το ισλάμ εισήχθη όταν το νησί κατακτήθηκε από την Τουρκία το 1571. Πριν από αυτό, η Μουσουλμανική παρουσία στο νησί ήταν περιστασιακή, λόγω των περιοδικών επιδρομών από Άραβες. Η πλειοψηφία των λατίνων καθολικών του νησιού, μαζί με μερικούς Έλληνες Ορθοδόξους, έγιναν μουσουλμάνοι για να ωφεληθούν από το προνομιακό φορολογικό καθεστώς - όπως υπαγορεύεται από το οθωμανικό σύστημα μιλλέτ.

Πριν από την τουρκική εισβολή το 1974, οι Τουρκοκύπριοι αποτελούσαν το 18% του πληθυσμού του νησιού και ζούσαν διάσπαρτοι σε όλο νησί. Σήμερα, το μεγαλύτερο μέρος των περίπου 264.172 Μουσουλμάνων του νησιού ζει στα βόρεια του νησιού. Η τουρκοκυπριακή κοινότητα είναι αρκετά κοσμική, ωστόσο, τουλάχιστον επίσημα, οι περισσότεροι Τουρκοκύπριοι είναι εγγεγραμμένοι Σουνίτες, ενώ ο Σουφισμός έχει ισχυρή επίδραση σε αυτούς. Ο Ναζίμ αλ-Κουμπρουσί, ηγέτες του τάγματος Νακσμπαντί-Χακανί, καταγόταν από τη Λάρνακα και έζησε στη Λεύκη. Μερικοί τουρκοκύπριοι είναι αλεβίτες. Υπάρχουν και μερικοί μουσουλμάνοι Αχμαντίγια.

Ιστορία
-------

Το Ισλάμ εισήχθη στην Κύπρο από τους άραβες κατακτητές, ωστόσο το νησί απέκτησε μόνιμη παρουσία Μουσουλμάνων μόνο μετά την Οθωμανική κατάκτηση της Κύπρου το 1571.

Φημολογείται ότι μια θεία του Προφήτη Μωάμεθ, η Ουμ Χαράμ, είχε συνοδεύσει μία από τις πρώτες αραβικές αποστολές στο νησί. Πέθανε κατά τη διάρκεια της εκστρατείας και θάφτηκε στο σημερινό μνημείο Χαλά Σουλτάν Τεκκέ.

Μετά την τουρκική εισβολή στην Κύπρο το 1974, οι μουσουλμάνοι κάτοικοι στα βόρεια του νησιού (συμπεριλαμβανομένων των εποίκων από τη Τουρκία) είναι σχεδόν αποκλειστικά Σουνίτες Μουσουλμάνοι. Το καθεστώς αυτών των εποίκων αμφισβητείται βάσει του διεθνούς δικαίου και ειδικά με την απαγόρευση, βάσει της Σύμβασης της Γενεύης, της διασυνοριακής μεταφοράς πληθυσμών από μία χώρα με στόχο να αλλοιώσει την δημογραφική σύνθεση μιας άλλης χώρας. 

Ο διαχωρισμός των Τουρκοκυπρίων και Ελληνοκυπρίων έχει αλλοιώσει την μουσουλμανική κοινότητα στις περιοχές που ελέγχει η Κυπριακή Δημοκρατία, καθώς οι περισσότεροι μουσουλμάνοι στις περιοχές που ελέγχει η Κυπριακή Δημοκρατία είναι Άραβες μετανάστες και πρόσφυγες, μη σχετιζόμενοι με την τουρκική κοινότητα η οποία ζει εδώ και αιώνες στο νησί.

Σημαντικά μνημεία
-----------------

Το νησί έχει πολλούς Ισλαμικούς ναούς, συμπεριλαμβανομένων:

* το τέμενος Αραμπαχμέτ στην Λευκωσία (χτίστηκε τον 16ο αιώνα)
* το Χαλά Σουλτάν Τεκκέ/*Τέμενος Ουμ Χαράμ* στη Λάρνακα (χτίστηκε τον 18ο αιώνα)
* Τα τεμένη Λαλά Μουσταφά Πασά Σελιμιγιέ και Χαϊνταρπασά, πρώην Καθολικοί καθεδρικοί ναοί, οι οποίοι ιδρύθηκαν κατά την εποχή των Σταυροφόρων. Οι Οθωμανοί κατακτητές τα μετέτρεψαν σε τεμένη

Παραπομπές
----------

1. ↑  «Cyprus under the Ottoman Empire». *www.hellenicaworld.com*. Ανακτήθηκε στις 8 Απριλίου 2016.
2. ↑
3. ↑  «MEMBERS OF THE AHMADIYYA MUSLIM COMMUNITY DR MUHAMMED JALAL SHAMS, OSMAN SEKER, KUBILAY ÇIL: PRISONERS OF CONSCIENCE FOR THEIR RELIGIOUS BELIEFS». Amnesty International. 5 Ιουνίου 2002. Ανακτήθηκε στις 10 Ιουνίου 2014.
O **Κάνκορ**, Cancor (απεβ. 771) από τον Οίκο των Μεροβιγγείων ήταν κόμης τού Εσμπαί και τού Ράινγκαου.

Βιογραφία
---------

Ήταν γιος τού Ροβέρτου Α΄ κόμη τού Εσμπαί και της Βιλλίσβιντα.

Ίδρυσε το 764 το αββαείο τού Laurissa (νυν Λορς) μαζί με τη χήρα μητέρα του εντός δικής του ιδιοκτησίας, δηλ. με δικαίωμα διορισμού τού ηγουμένου. Έκανε ηγούμενο τον εξάδελφό του Χρόντεγκανκ αρχιεπίσκοπο τού Μετς, γιο της Λάνντραντα των Μεροβιγγείων. Ο Χρόντεγκανκ αφιέρωσε τη μονή στον Αγ. Πέτρο και έγινε ο πρώτος ηγούμενος. Αργότερα οι ιδρυτές χορήγησαν στο αββαείο και άλλες δωρεές.

Το 766 ο Χρόντεγκανκ παραιτήθηκε από το Λορς, λόγω άλλων σημαντικών καθηκόντων που είχε ως αρχιεπίσκοπος τού Μετς. Έστειλε τον αδελφό του Γκούνντελαντ, εξάδελφο τού Κάνκορ, ως ηγούμενο εκεί. Σύμφωνα με μία πηγή ο Κάνκορ ήταν θείος (ή αδελφός) τού Ροβέρτου Β΄ κόμη τού Εσμπαί και γενάρχη των Ροβερτιδών.

Τον διαδέχθηκε ο αδελφός του Θουριγγβέρτος ως κόμης τού Εσμπαί.

Οικογένεια
----------

Νυμφεύτηκε το 770 την ευγενή Άνγκιλα και είχε τέκνα:

* Χάιμριχ 740-795, κόμης τού Άνω Ράινγκαου.
* Έμμπερτ απεβ. 803, επίσκοπος τού Βορμς (770-803).
* Ράχιλτ απεβ. μετά το 792, μοναχή στο Λορς.
* Ευφημία, μοναχή στο Λορς.

Παραπομπές
----------

1. ↑  Ανακτήθηκε στις 27  Νοεμβρίου 2018.
2. ↑  p67192.htm#i671915. Ανακτήθηκε στις 7  Αυγούστου 2020.
3. ↑  Darryl Roger Lundy: (Αγγλικά) *The Peerage*.

Πηγές
-----

* Innes, Matthew (2004). State and Society in the Early Middle Ages: The Middle Rhine Valley, 400–1000. Cambridge University Press.
* Riché, Pierre (1993). The Carolingians, a Family who Forged Europe. Translated by Allen, Michael Idomir. University of Pennsylvania Press.
* Chrondegand, in The Catholic Encyclopedia (1913)
**Dogs** είναι ο τίτλος του δεύτερου κομματιού στο άλμπουμ Animals του βρετανικού Progressive rock συγκροτήματος Pink Floyd. Κυκλοφόρησε το 1977. Με διάρκεια 17 λεπτά και 5 δευτερόλεπτα, είναι το μεγαλύτερο σε διάρκεια κομμάτι του άλμπουμ. Ο τίτλος, όπως και γενικά όλο το άλμπουμ, λειτουργεί αλληγορικά και μεταφορικά. Η λέξη Dogs(σκυλιά) χρησιμοποιείται για να περιγράψει τους επιχειρηματίες, οι οποίοι είναι αποφασισμένοι να φτάσουν στον στόχο, που δεν είναι άλλος από το χρήμα και την δόξα, με κάθε κόστος.

Στίχοι
------

Το άλμπουμ ολόκληρο έχει ένα στόχο. Με τον δικό του τρόπο ο Γουότερς ήθελε να κατακρίνει τον καπιταλισμό, ένα σύστημα που διαλύει τις διαπροσωπικές σχέσεις, αλλοτριώνει τον χαρακτήρα των ανθρώπων. Το κομμάτι, είναι ένα στιχουργικό, αλλά και μουσικό έπος 17 λεπτών, που χωρίζεται σε διάφορα μέρη. Οι πρώτοι στίχοι θα μπορούσαν να θεωρηθούν σαν ένα μανιφέστο, για το πως να φτάσεις στην δόξα και το χρήμα. Όλα επιτρέπονται σε αυτόν τον κόσμο, αρκεί να επιτευχθεί ο στόχος. Πρέπει να βλέπεις την εύκολη λεία από μακριά και να χτυπάς με την πρώτη φορά χωρίς να το σκεφτείς καν. Πρέπει να σε εμπιστεύονται αυτοί που τους λες ψέματα, έτσι ώστε όταν σου δοθεί η ευκαιρία, να τους <<μαχαιρώσεις πισώπλατα>>. Στο τελευταίο μέρος, αφού περιγράφθηκαν οι αρχές των <<σκυλιών>>, καταλαβαίνει ο υποψήφιος ισχυρός, πως ίσως τα πράγματα ίσως δεν είναι τόσο ρόδινα όσο νομίζει. Νιώθει μπερδεμένος, και πως τον εκμεταλλεύονται. Εν γένει, το κομμάτι με συνυποδηλωτική λειτουργία της γλώσσας κατακρίνει τους ανθρώπους οι οποίοι προσπαθούν να κερδίσουν χρήμα, δόξα και εξουσία με κάθε κόστος.

Σύνθεση
-------

Όσο στιχουργικό έπος και αν είναι το κομμάτι, άλλο τόσο είναι μουσικά. Ξεκινάει με μια ακουστική κιθάρα και μια ασυνήθιστη σειρά συγχορδιών, Dminor9, Bb, A9sus4, και Bb7. ενώ σε σχεδόν όλο το κομμάτι κυριαρχεί το Synthesizer του Ρίτσαρντ Ράιτ, και τα κιθαριστικά σόλο του Γκίλμορ.

Παραπομπές
----------

1. ↑  «Η αλήθεια βρίσκεται στους Pink Floyd». *RockRooster*. 26 Μαΐου 2015. Ανακτήθηκε στις 8 Απριλίου 2021.
2. ↑  «Dogs (Pink Floyd song)» (στα αγγλικά). *Wikipedia*. 2021-04-07. .
Στην ελληνική μυθολογία ο **Κάνθος** ή **Κάντος** ήταν ήρωας από την Κήρινθο της Εύβοιας. Ο Κάνθος αναφέρεται ως γιος του Κανήθου και εγγονός του Άβαντα. Ο Κάνθος έλαβε μέρος στην Αργοναυτική Εκστρατεία, κατά τη διάρκεια της οποίας σκοτώθηκε, στην Κολχίδα, από τον βασιλιά των Ιαζύγων (βλ. Αμαξόβιοι). Σύμφωνα με ορισμένους αναφέρεται ως επώνυμος της αρχαίας Ακάνθου στην Χαλκιδική που είχε ιδρυθεί από τους Ευβοείς.

Δείτε επίσης
------------

* Ο κρατήρας **Κάνθος** (Canthus) στον φυσικό δορυφόρο Φοίβη του πλανήτη Κρόνου πήρε το όνομά του από το μυθικό αυτό πρόσωπο.

Πηγές
-----

* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Παραπομπές
----------

1. 1 2  *Εγκυκλοπαίδεια Νέα Δομή*. Αθήνα: Τεγόπουλος - Μανιατέας. 1996. σελ. 54, τομ. 16.
2. ↑  Γαζης, Ανθιμος (1839). *Λεξικόν της Ελληνικής γλώσσης επίτομον*. Ekdoseis "Kypeiros". ISBN 978-960-86714-1-6.
Ο **ισλαμικός εξτρεμισμός** αποτελεί οποιαδήποτε μορφή ισλαμισμού που αντιτίθεται «στη δημοκρατία, το κράτος δικαίου, την ατομική ελευθερία και τον αμοιβαίο σεβασμό και την ανεκτικότητα σε διαφορετικές θρησκείες και πεποιθήσεις».  Ο όρος συνδέεται με πολλές σύγχρονες παραστρατιωτικές οργανώσεις όπως η Αλ Κάιντα, η Χεζμπολάχ και το Ισλαμικό Κράτος.

Από την άλλη πλευρά, πολλοί αντιτίθενται στη χρήση του όρου, φοβούμενοι ότι θα μπορούσε να απονομιμοποιήσει την ισλαμική πίστη εν γένει. Μερικοί έχουν επικρίνει τη πολιτική ρητορική που συνδέει τον μη βίαιο ισλαμισμό (πολιτικό ισλάμ) με την τρομοκρατία κάτω από τον χαρακτηρισμό του «εξτρεμισμού» .

Παραπομπές
----------

1. ↑  Casciani, Dominic (10 June 2014). «How do you define Islamist extremism?». BBC News.. Ανακτήθηκε στις 27 January 2016.
2. ↑  Taylor, Jessica (November 25, 2015). «Should The Phrase 'Islamic Extremism' Be Used? It's Debatable». NPR.. Ανακτήθηκε στις 27 January 2016.
3. ↑  Pankhurst, Reza (30 Μαΐου 2013). «Woolwich, "Islamism" and the "Conveyor Belt to Terrorism" Theory». *Hurst Publishers*. Ανακτήθηκε στις 27 Ιανουαρίου 2016.
Η χρήση της **κάνναβης στην Βόρεια Μακεδονία** περιορίζεται στην ιατροφαρμακευτική χρήση, δηλαδή μόνο για ιατρικούς σκοπούς. Παρόλο που έως σήμερα η χρήση κάνναβης για ψυχαγωγία απαγορεύεται, το 2020 η κυβέρνηση του Ζόραν Ζάεφ ανακοίνωσε σχέδιο για μερική άρση αυτής της απαγόρευσης.

Στις 9 Φεβρουαρίου του 2016, το κοινοβούλιο της Βόρειας Μακεδονίας ψήφισε υπέρ του να επιτραπεί η χρήση της κάνναβης για ιατροφαρμακευτικούς σκοπούς. Ενδιαφέρον είναι ότι τόσο οι βουλευτές του τότε κυβερνώντος VMRO-DPMNE, όσο και βουλευτές της αντιπολίτευσης δηλαδή του Σοσιαλδημοκρατικού κόμματος, ψήφισαν υπέρ της αλλαγής του υπάρχοντος νόμου.

Στα τέλη του 2020, η κυβέρνηση του Ζόραν Ζάεφ δήλωσε ότι είναι έτοιμη να αλλάξει το υπάρχον νομοθετικό πλαίσιο και να επιτρέψει την ευρύτερη χρήση της κάνναβης ακόμα και για ψυχαγωγία. Ο ίδιος ο πρωθυπουργός δήλωσε ότι «έχει σαν πρότυπο το Άμστερνταμ», δηλαδή την Ολλανδία, όπου εφαρμόζεται μία αρκετά φιλελεύθερη νομοθεσία για την χρήση της μαριχουάνας. Οι αλλαγές στην νομοθεσία της κάνναβης αναμένεται να έχει αντίκτυπο και στην οικονομία, καθώς πολλές εταιρίες έχουν εκφράσει το ενδιαφέρον τους για επενδύσεις στην χώρα γύρω από το εμπόριο της κάνναβης.

Παραπομπές
----------

1. ↑  MINA (10 Φεβρουαρίου 2016). «Macedonia: Parliament Legalizes Medical Marijuana». *Eurasia Review* (στα Αγγλικά). Ανακτήθηκε στις 23 Απριλίου 2021.
2. ↑  «Βόρεια Μακεδονία: Η πρώτη βαλκανική χώρα προς νομιμοποίηση της κάνναβης για ψυχαγωγική χρήση». *www.news247.gr*. Ανακτήθηκε στις 23 Απριλίου 2021.
3. ↑  «Βαλκανικό hub μαριχουάνας η Βόρεια Μακεδονία!». *euronews*. 22 Δεκεμβρίου 2020. Ανακτήθηκε στις 23 Απριλίου 2021.
Η **Ελβίρα (Elvira)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,84. Ανακαλύφθηκε το 1888 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια, και πήρε πιθανώς το όνομά της από μία ηρωίδα των έργων του Λαμαρτίνου *Méditations poétiques* (1820) και *Harmonies poétiques et religieuses* (1830). Η Ελβίρα ανήκει στην Οικογένεια αστεροειδών της Κορωνίδος.

Φυσικά χαρακτηριστικά
---------------------

Η μέση διάμετρος της Ελβίρας υπολογίσθηκε σε 27,2 χιλιόμετρα και η μάζα της σε 21 τρισεκατομμύρια τόνους. Ο φασματικός της τύπος είναι **S** (λιθώδης), ενώ το άλβεδό της εκτιμήθηκε σε 0,277 από παρατηρήσεις του IRAS (υπέρυθρο). Η Ελβίρα περιστρέφεται γύρω από τον εαυτό της μία φορά κάθε 29 ώρες και 41 λεπτά, μία αργή περιστροφή για αστεροειδή. Η μέση θερμοκρασία στην επιφάνειά της εκτιμάται σε 115 ως 120 βαθμούς Κελσίου κάτω από το μηδέν.

Παραπομπές
----------

1. ↑  *JPL Small-Body Database*. 2000277.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 276 Αντελχάιντ | 277 Ελβίρα | 278 Παυλίνα |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Το ***Dogs of Berlin*** είναι γερμανική τηλεοπτική σειρά σε σκηνοθεσία του Κρίστιαν Άλφαρτ. Η πρώτη σεζόν προβλήθηκε στο Netflix στις 7 Δεκεμβρίου 2018.

Πλοκή
-----

Οι αστυνομικοί Ερόλ Μπιρκάν και Κουρτ Γκρίμερ διερευνούν τη δολοφονία του Γερμανότουρκου σταρ του ποδοσφαίρου, Ορκάν Έρντεμ. To γεγονός φέρνει το Βερολίνο σε μία κατάσταση αναβρασμού, καθώς η λίστα των πιθανών υπόπτων είναι μεγάλη: οι νεοναζί από το Μαρτσάν του Βερολίνου, η συμμορία της λιβανέζικης οικογένειας από την ίδια γειτονιά με τον ποδοσφαιριστή, οι Τούρκοι εθνικιστές που είναι θυμωμένοι με τον σούπερ σταρ που παίζει για τη Γερμανία αντί της Τουρκίας, οι οπαδοί του ποδοσφαίρου, η μαφία του Βερολίνου ή μήπως η αλυσίδα των αποδεικτικών στοιχείων οδηγεί ακόμη και στις υψηλότερες βαθμίδες; Προκειμένου να αποκαλυφθεί η αλήθεια, οι δύο αστυνομικοί πρέπει να αναμιχθούν με τον υπόκοσμο του Βερολίνου.

Διανομή
-------

* Φέλιξ Κράμερ ως Κουρτ Γκρίμερ
* Φαχρί Γιαρντίμ ως Ερόλ Μπιρκάν
* Καταρίνα Σίτλερ ως Πόλα Γκρίμερ
* Άννα-Μαρία Μούε ως Ζαμπίνε "Μπίνε" Λούνταρ
* Κάις Σέτι ως Καρίμ Ταρίκ-Αμίρ
* Σινάν Φαρχανγκμέρ ως Χακίμ Ταρίκ-Αμίρ
* Κάτριν Ζας ως Εύα Γκρίμερ
* Ζεμπάστιαν Τσίμλερ ως Ουλφ Γκρίμερ
* Ουρς Ρεχν ως Γκερτ Ζάιλερ

Παραπομπές
----------

1. ↑  «Heiße Würstchen – die Netflix-Serie „Dogs of Berlin"». Αρχειοθετήθηκε από το πρωτότυπο στις 14 Ιουνίου 2019. Ανακτήθηκε στις 3 Ιανουαρίου 2019.
2. ↑  GmbH, DWDL.de. «"Dogs of Berlin" ab Dezember bei Netflix zu sehen - DWDL.de».
Στην ουαλική κελτική μυθολογία, η **Κέριντγουεν** είναι μάγισσα, μητέρα του Ταλιέσιν, του Μόρφραν και μιας όμορφης κόρης, της Crearwy. Σύζυγός της είναι ο Tegid Voel.

Ο Μόρφραν ήταν ανατριχιαστικά άσχημος, οπότε η Κέριντγουεν προσπάθησε να του δώσει σοφία. Σε ένα μαγικό καζάνι ξεκίνησε να φτιάχνει ένα φίλτρο σοφίας, που θα χρειαζόταν ένα χρόνο και μια μέρα για να ετοιμαστεί. Ο τυφλός Μόρντα κρατούσε αναμμένη τη φωτιά κάτω από το καζάνι, ενώ ο Γκουίον, ένα μικρό αγόρι, ανακάτευε το μείγμα. Οι πρώτες τρεις σταγόνες από το μείγμα αυτό έδιναν σοφία και το υπόλοιπο ήταν δηλητήριο. Ανακατεύοντας το φίλτρο, τρεις καυτές σταγόνες έπεσαν πάνω στο χέρι του Γκουίον, ο οποίος ενστικτωδώς από τον πόνο έβαλε το χέρι στο στόμα του, αποκτώντας έτσι μεγάλη σοφία και γνώση.

Η Κέριντγουεν κυνήγησε τον Γκουίον. Αυτός μεταμορφώθηκε σε λαγό κι εκείνη έγινε σκύλος. Αυτός έγινε ψάρι κι έπεσε σε ένα ποτάμι κι εκεί έγινε ενυδρίδα. Μεταμορφώθηκε σε πουλί κι εκείνη τον κυνήγησε σαν γεράκι. Τελικά, ο Γκουίον μεταμορφώθηκε σε ένα σπόρο καλαμπόκι κι η Κέριντγουεν έγινε κότα και τον έφαγε. Όταν έμεινε έγκυος, η Κέριντγουεν ήξερε πως θα γεννιόταν ο Γκουίον, γι' αυτό αποφάσισε να σκοτώσει το βρέφος. Όταν γεννήθηκε, όμως, ήταν τόσο όμορφος που δεν μπορούσε να το κάνει κι έτσι τον πέταξε στον ωκεανό. Το βρέφος σώθηκε κι έγινε ο θρυλικός βάρδος Ταλιέσιν. 

  


|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Θέματα της Κελτικής μυθολογίας |
| --- |
|  |
| Κελτικός πολιτισμός | 
* Αλφάβητο Όγκχαμ
* Δρυίδες
* Κελτικές γλώσσες
* Ρούνοι
 |  |
|  |
| Θεότητες | 
* Άρμετ
* Γκοϊβένου
* Έθνι
* Επόνα
* Ερίου
* Κέριντγουεν
* Κερνούνος
* Κίαν
* Κρέιγνε
* Λουγ
* Λούχτα
* Μανάνναν
* Μιοχ
* Μόρριγαν
* Μπαβ
* Μπάλορ
* Μπρες
* Μπρίγκιντ
* Νουάντου
* Ντάγδα
* Ντάνου
* Ντίαν Κεχτ
* Όγμα
* Ρίανον
* Τούιρεν
* Φαντ
 |
|  |
| Φυλές και γεγονότα | 
* Κούλεϊ
* Μόι Τούραχ
* Τουάθα ντε Ντανάν
* Φομόριαν
 |
|  |
| Λατρεία και εορτές | 
* Ίμπολκ
* Λούγνασαδ
* Μπελτέιν
* Σόουιν
 |
|  |
| Κύκλος του Όλστερ | 
* Κόνορ μακ Νέσσα
* Κουχούλιν
* Μάεβ
* Νες
* Νάσι
* Ντέιρντρε
* Φέργκους
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 15744571
* LCCN: sh99004500
* GND: 125827741

 |

 |
Η **2η κατηγορία Νορβηγίας** είναι το τρίτο επίπεδο στο Σύστημα ποδοσφαιρικών πρωταθλημάτων Νορβηγίας.

Περιλαμβάνει 28 ομάδες διαιρεμένες σε δύο ομίλους. Στο τέλος της αγωνιστικής περιόδου η νικήτρια ομάδα κάθε ομίλους προβιβάζεται στην 1η κατηγορία Νορβηγίας. Οι ομάδες που τερματίζουν στη δεύτερη θέση αγωνίζονται μεταξύ τους σε διπλούς αγώνες με την νικήτρια ομάδα να αγωνίζεται στη συνέχεια με την 14η ομάδα της 1ης κατηγορίας. Η νικήτρια ομάδα συμμετέχει στην 1η κατηγορία της επόμενης περιόδου. Οι τρεις τελευταίες ομάδες κάθε ομίλου υποβιβάζονται στην Γ΄ κατηγορία Νορβηγίας.

Η 2η κατηγορία είναι το υψηλότερο επίπεδο στο οποίο μπορεί να συμμετάσχει μια αναπληρωματική ομάδα. Μόνο αναπληρωματικές ομάδες των ομάδων από το Πρωτάθλημα ποδοσφαίρου Νορβηγίας μπορούν να συμμετάσχουν.

Από το 1963 έως το 1990 η 2η κατηγορία Νορβηγίας ήταν το δεύτερο υψηλότερο επίπεδο στο Σύστημα ποδοσφαιρικών πρωταθλημάτων Νορβηγίας.

Παραπομπές
----------

1. ↑  Aarre, Eivind (2007-09-05). «Foreslår 2.-lagene i egen liga». *Stavanger Aftenblad*. Αρχειοθετήθηκε από το πρωτότυπο στις 2007-11-17.. Ανακτήθηκε στις 2007-10-04.

Εξωτερικοί σύνδεσμοι
--------------------

* Στατιστικά στη σελίδα Soccerway
* Στατιστικά στη σελίδα Fotballen.eu

|  |  |  |  |
| --- | --- | --- | --- |
| 

| π • σ • ε
Τρίτου επιπέδου ποδοσφαιρικά πρωταθλήματα της Ευρώπης (UEFA) |
| --- |
|  |
| 
* Αγγλία
* Αλβανία
* Αυστρία
* Βέλγιο
* Βόρειος Ιρλανδία
* Βοσνία και Ερζεγοβίνη
	+ Ομοσπονδία
	+ Σερβική Δημοκρατία
* Βουλγαρία
* Γαλλία
* Γερμανία
* Γεωργία
* Δανία
* Ελβετία
* Ελλάδα
* Εσθονία
* Ιρλανδία
	+ Leinster
	+ Munster
	+ Ulster
* Ισλανδία
* Ισπανία
* Ισραήλ
* Ιταλία
* Κροατία
* Κύπρος
* Λετονία
* Λευκορωσία
* Λιθουανία
* Λουξεμβούργο
* Μάλτα
* Μαυροβούνιο
* Νήσοι Φερόες
* Νορβηγία
* Ολλανδία
* Ουαλία
	+ North
	+ Mid
	+ South
	+ Wrexham
* Ουγγαρία
* Ουκρανία
* Π.Γ.Δ.Μ.
* Πολωνία
* Πορτογαλία
* Ρουμανία
* Ρωσία
* Σερβία
* Σκωτία
* Σλοβακία
* Σλοβενία
* Σουηδία
* Τσεχία
	+ Bohemia
	+ Moravia–Silesia
* Τουρκία
* Φινλανδία
 |

 |
*"**Ich bin ein Berliner**"* (Γερμανική προφορά: [ˈʔɪç ˈbɪn ʔaɪn bɛɐˈliːnɐ], "είμαι ένας Βερολινέζος") είναι μία φράση από την ομιλία του Προέδρου των ΗΠΑ Τζον Κένεντι στο Δυτικό Βερολίνο στις 26 Ιουνίου 1963. Ο Κένεντι είπε «είμαι πολίτης του Βερολίνου» υπογραμμίζοντας την υποστήριξη των ΗΠΑ προς τη Δυτική Γερμανία, 22 μήνες μετά τη σοβιετική υποστήριξη της Ανατολικής Γερμανίας και λίγο μετά το χτίσιμο το Τείχους του Βερολίνου για να αποτραπεί η μαζική μετανάστευση προς τη Δύση. Το μήνυμα απευθυνόταν τόσο στους Σοβιετικούς όσο και στους Βερολινέζους και ήταν μια σαφής δήλωση για την πολιτική των ΗΠΑ μετά την κατασκευή του Τείχους. Μια άλλη φράση της ομιλίας του ήταν επίσης στα γερμανικά, "Lass' sie nach Berlin kommen" ("Αφήστε τους να έρθουν στο Βερολίνο"), και απευθυνόταν σε εκείνους που ισχυρίζονταν ότι «μπορούμε να συνεργαστούμε με τους κομμουνιστές», παρατήρηση την οποία ο Νικίτα Χρουστσόφ χλεύασε λίγες ημέρες αργότερα.

Η ομιλία θεωρείται μια από τις καλύτερες του Κένεντι, τόσο για την χρονική στιγμή του Ψυχρού Πολέμου όσο και για την τεκμηρίωση των νέων συνόρων. Ήταν μεγάλη επιτυχία για τους δυτικούς Βερολινέζους, που ζούσαν σε ένα θύλακα βαθιά μέσα στην Ανατολική Γερμανία και με τον φόβο για μια πιθανή κατάληψη από την Ανατολική Γερμανία. Μιλώντας από μια πλατφόρμα που στήθηκε στα σκαλιά του Δημαρχείου του Σόνεμπεργκ σε ένα ακροατήριο 450.000 ανθρώπων, ο Κένεντι εκτός των άλλων είπε: «Δύο χιλιάδες χρόνια πριν, ήταν περήφανο καύχημα να λες civis romanus sum ["Είμαι ένας Ρωμαίος πολίτης"]. Σήμερα, στον κόσμο της ελευθερίας, το πιο περήφανο καύχημα είναι "Ich bin ein Berliner!" ... Όλοι οι ελεύθεροι άνθρωποι, όπου και αν ζουν, είναι πολίτες του Βερολίνου, και, ως εκ τούτου, ως ελεύθερος άνθρωπος, είμαι υπερήφανος για τις λέξεις "Ich bin ein Berliner!"».

Παραπομπές
----------

1. ↑  «Kennedy und Chruschtschow in Berlin - Geschichte der Berliner Mauer und des Mauerfalls». *Geschichte der Berliner Mauer und des Mauerfalls in Videos und Bildern - rbb* (στα Γερμανικά). Ανακτήθηκε στις 10 Απριλίου 2018.
2. ↑  «tovima.gr - Γιατί ο Κένεντι είπε: «Είμαι ένας Βερολινέζος»». *TO BHMA*. Ανακτήθηκε στις 10 Απριλίου 2018.
3. ↑  «Text: Kennedy's Berlin speech» (στα αγγλικά). 2003-06-26.. Ανακτήθηκε στις 2018-04-10.
4. ↑  «„Ich bin ein Berliner"» (στα γερμανικά). *Der Tagesspiegel Online*. 2013-06-25. ISSN 1865-2263.. Ανακτήθηκε στις 2018-04-10.
5. ↑  Eidenmuller, Michael E. «American Rhetoric: John F. Kennedy - Ich bin ein Berliner (I am a Berliner)». *www.americanrhetoric.com*. Αρχειοθετήθηκε από το πρωτότυπο στις 4 Μαΐου 2019. Ανακτήθηκε στις 10 Απριλίου 2018.
6. ↑  «1963: Kennedy: 'Ich bin ein Berliner'» (στα αγγλικά). 1963-06-26.. Ανακτήθηκε στις 2018-04-10.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ich bin ein Berliner** |
Η αίθουσα των Προτομών (sala dei Busti).
Το Καστέλ Καπουάνο τον 17ο αι.
Το **Καστέλ Καπουάνο**, ιταλ.: *Castel Capuano* είναι ένα κάστρο στη Νάπολη, στη νότια Ιταλία. Πήρε το όνομά του από το γεγονός, ότι ήταν σε εκείνο το σημείο στα τείχη της πόλης, όπου ο δρόμος οδηγούσε στην πόλη Κάπουα. Το κάστρο βρίσκεται στο νοτιοδυτικό άκρο της *βία ντέι Τριμπουνάλι*, και μέχρι πρόσφατα στέγαζε την Αίθουσα της Δικαιοσύνης της Νάπολης, η οποία έχει πλέον μεταφερθεί στο νέο Κέντρο Πολιτισμού, το *Τσέντρο Ντιρετσιονάλε*.

Η κατασκευή κτίστηκε τον 12ο αι. από τον Γουλιέλμο Α΄,   γιο του Ρογήρου Β΄ της Σικελίας, τού πρώτου μονάρχη του βασιλείου της Νάπολης. Επεκτάθηκε από τον Φρειδερίκο Β΄ των Χοενστάουφεν και έγινε ένα από τα βασιλικά του ανάκτορα. Στις 19 Αυγούστου 1432, ο Σερτζιάννι Καρακιόλο μαχαιρώθηκε από τέσσερις ιππότες της υπηρεσίας της βασίλισσας, στο δωμάτιό του στο Καστέλ Καπουάνο.

Τον 16ο αι. υπό την ισπανική αντιβασιλεία του Πέδρο Αλβάρεθ δε Τολέδο, όλα τα διάφορα νομικά γραφεία και τμήματα της πόλης ενοποιήθηκαν εδώ και έγινε η αίθουσα της δικαιοσύνης, γνωστής ως "Vicaria", τα υπόγεια της οποίας χρησίμευαν ως φυλακή. Επάνω από την είσοδο του κάστρου, ο θυρεός τού Καρόλου Ε΄ αυτοκράτορα της Γερμανίας, που επισκέφθηκε τη Νάπολη το 1535, είναι ακόμα ορατός.

Το κάστρο έχει υποστεί πολλές ανακαινίσεις, η πιο πρόσφατη του 1860, και δεν διατηρεί πλέον μεγάλο μέρος της αρχικής του εμφάνισης. Η Κολόνα ντελα Βικαρία, μία απλή στήλη σε μία κολόνα, βρισκόταν κάποτε μπροστά από την είσοδο. Χρησιμοποιείτο για να ντροπιάζει και να τιμωρεί τους οφειλέτες. Στο πίσω μέρος του κτιρίου, απέναντι από την *Πιάτσα Ενρίκο ντε Νικόλα*, βρίσκεται η *Φοντάνα ντελ Φορμιέλο*.

Σημειώσεις
----------

1. 1 2 3 4  *Atlante castellano d'Italia*.
2. ↑  *Wiki Loves Monuments Italia*.
3. ↑  «Castel Capuano - Napoli Unplugged». *Napoli Unplugged* (στα Αγγλικά). Ανακτήθηκε στις 13 Ιουνίου 2016.
4. ↑  «Castel Capuano in Naples - Attractions | Frommer's». *www.frommers.com*. Ανακτήθηκε στις 13 Ιουνίου 2016.
5. ↑  «Fondazione Castel Capuano».

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 249374546

 |

 |
Το **Android Q** ή αλλιώς το **Android 10** είναι η 10η αριθμητικά έκδοση και η 17η γενική έκδοση του κινητού λειτουργικού συστήματος Android. Απελευθερώθηκε στις **3 Σεπτεμβρίου 2019** "με επίπεδο API 29" και είναι διάδοχος του Android 9 "Pie" και προκάτοχος του Android 11 "R".

Η Google κυκλοφόρησε στις 13 Μαρτίου 2019 το πρώτο beta του Android 10 με το όνομα "Android Q", αποκλειστικά στα τηλέφωνα Google Pixel, συμπεριλαμβανομένων των συσκευών Pixel και Pixel XL της πρώτης γενιάς, όπου η υποστήριξη επεκτάθηκε λόγω της λαϊκής ζήτησης. Επειδή οι ενημερώσεις ήταν εγγυημένες μόνο μέχρι τον Οκτώβριο του 2018, οι συσκευές Pixel και Pixel XL της πρώτης γενιάς έλαβαν ενημερώσεις έκδοσης για το Android 10. Τα Pixel 2 και Pixel 2 XL συμπεριελήφθησαν αφού παραχωρήθηκε μια εκτεταμένη περίοδος εγγύησης τους για τουλάχιστον 3 χρόνια από τη στιγμή που ήταν διαθέσιμα για πρώτη φορά στο Google Store. Πριν από την τελική απελευθέρωση κυκλοφόρησαν συνολικά έξι εκδόσεις beta. Η πρόσβαση Beta αφαιρέθηκε από το Huawei Mate 20 Pro στις 21 Μαΐου 2019 λόγω των κυβερνητικών κυρώσεων των ΗΠΑ, αλλά αργότερα αποκαταστάθηκε στις 31 Μαΐου.
Το **Europan** είναι ένας διετής διαγωνισμός για νέους αρχιτέκτονες ηλικίας κάτω των 40 ετών. Σκοπός του διαγωνισμού είναι ο σχεδιασμός πολεοδομικών, κτηριακών, τοπίου κ.ά. θεματολογίας χώρων σε πόλεις και χώρες της Ευρωπαϊκής Ένωσης. Ο διαγωνισμός ενθαρρύνει τους αρχιτέκτονες να ασχοληθούν με κοινωνικές και οικονομικές αλλαγές που προκύπτουν σε πόλεις και περιφέρειες και προσφέρει τη δυνατότητα της ανταλλαγής ιδεών ανάμεσα τόσο στους αρχιτέκτονες όσο και σε αυτούς που προτείνουν τα σημεία μελέτης.

Το Europan 9 διεξήχθη από το Φεβρουάριο του 2007 ως τον Ιανουάριο του 2008. Στον διαγωνισμό συμμετείχαν 22 χώρες με 73 μέρη σε όλη την Ευρώπη και κατατέθηκαν στο σύνολο 1.752 προτάσεις.

Το Europan 11 είναι ο πιο πρόσφατος διαγωνισμός, τα αποτελέσματα του οποίου θα ανακοινωθούν στις 15 Δεκεμβρίου 2011.

Εξωτερικοί σύνδεσμοι
--------------------

* Επίσημη Ιστοσελίδα
* Πολωνική Ιστοσελίδα
* Ουγγρική Ιστοσελίδα
Κρυσταλλική δομή της EcoR1
Η **EcoR1** είναι η πλέον γνωστή περιοριστική ενδονουκλεάση η οποία απομονώνεται από το βακτήριο Escherichia Coli. Η EcoR1 αναγνωρίζει την αλληλουχία 5΄GAATTC3΄ 3'CTTAAG5' την οποία και κόβει σε κάθε αλυσίδα μεταξύ της G και της Α αφήνοντας μονόκλωνα άκρα από αζευγάρωτες βάσεις στα κομμένα άκρα.

Στη μοριακή βιολογία χρησιμοποιείται ως περιοριστικό ένζυμο.

Παραπομπές
----------

1. ↑  «Structure and function of type II restriction endonucleases». *Nucleic Acids Research* **29** (18): 3705–27. September 2001. doi:10.1093/nar/29.18.3705. PMID 11557805.
2. ↑  «Mechanisms of coupling between DNA recognition specificity and catalysis in EcoRI endonuclease». *Structure* **12** (10): 1775–88. October 2004. doi:10.1016/j.str.2004.07.016. PMID 15458627.
Συντεταγμένες: 46°48′54″N 11°15′08″E﻿ / ﻿46.815°N 11.2521°E﻿ / 46.815; 11.2521

Το **Καστέλ Τζιόβο** (ιταλικά: *Castel Giovo*, γερμανικά: *Jaufenburg*) είναι κάστρο της βόρειο-ανατολικής Ιταλίας. Βρίσκεται στις Άλπεις στην κωμόπολη Σαν Λεονάρντο ιν Πασσίρια στην περιφέρεια Τρεντίνο-Άλτο Άντιτζε.

Στον λόφο, όπου βρίσκεται το κάστρο έχουν βρεθεί ίχνη προϊστορικού οικισμού μέσω του οποίου κατά το Μεσαίωνα περνούσε ο δρόμος προς το Τιρόλο. Την ίδια εποχή η περιοχή ανήκε στους "κόμητες του Τιρόλο" που ήταν κύριοι όλης της κοιλάδας Πασιρία, έτσι το 1200 έχτισαν το κάστρο όπου αναφέρεται και στα χρονικά της εποχής σαν "όμορφα ζωγραφισμένο" για τις ωραίες τοιχογραφίες που είχε. Το 1383 λόγω γάμου πέρασε στην ιδιοκτησία της οικογένειας "Fuchs von Fuchsberg" έως το 1738 που η οικογένεια είχε χάσει τη δύναμη της και το κάστρο καταστράφηκε. Η περίοδος αυτή χαρακτηρίστηκε ως η χρυσή εποχή του κάστρου. Το 1828 ένας αγρότης της περιοχής αγόρασε την έκταση όπου βρίσκονταν ποια μόνο τα ερείπια του κάστρου και το ενέταξε στο αγρόκτημα του. 

Σήμερα έχει ανακατασκευαστεί ο πύργος του κάστρου και έχουν ανακτηθεί πολλές τοιχογραφίες της εποχής της αναγέννησης. Εκεί στεγάζεται το μουσείο της περιοχής , Μουσείο Πασιρίας, που φιλοξενεί εκθέματα από την ζωή στο κάστρο αλλά και των κατόχων του.

Παραπομπές
----------

* Albin Pixner, Die Jaufenburg - Burgruine über St. Leonhard in Passeier, in «Arx», 32, 2010, pp. 10-14.

1. 1 2  «Indagine sui musei e le istituzioni similari». *d:Q112132642*. 2020.
2. ↑  «Monumentbrowser» (Γερμανικά, Ιταλικά) Government of South Tyrol.
3. ↑  Cfr. Georg Mutschlechner, *Die Jaufenburg und die Gerichtsherrschaft in Passeier*, in «Der Schlern», 67, 1993, p. 530.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Καστέλ Τζιόβο** |

* Μουσείο Πασιρίας

  



|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Castel Giovo (San Leonardo in Passiria)  της Ιταλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο ESO 162-17 είναι ένα παράδειγμα ενός ιδιόμορφου γαλαξία 40 εκατομμυρίων ετών φωτός μακριά στον αστερισμό της Τρόπιδος.
Ο **ιδιόμορφος γαλαξίας** είναι ένας γαλαξίας ασυνήθιστου μεγέθους, σχήματος ή σύνθεσης. Μεταξύ πέντε και δέκα τοις εκατό των γνωστών γαλαξιών χαρακτηρίζονται ως ιδιόμορφοι. Οι αστρονόμοι έχουν εντοπίσει δύο τύπους ιδιόμορφων γαλαξιών: τους αλληλεπιδρώντες γαλαξίες και τους ενεργούς γαλαξιακούς πυρήνες (ΕΓΠ).

Όταν δύο γαλαξίες έρχονται κοντά ο ένας στον άλλο, οι αμοιβαίες βαρυτικές δυνάμεις τους μπορεί να τους οδηγήσουν να αποκτήσουν πολύ ακανόνιστα σχήματα. Οι όροι «ιδιόμορφος γαλαξίας» και «αλληλεπιδρών γαλαξίας» έχουν πλέον γίνει συνώνυμοι, επειδή η πλειονότητα των ιδιόμορφων γαλαξιών αποδίδουν τις μορφές τους σε τέτοιες βαρυτικές δυνάμεις.

Σχηματισμός
-----------

Οι επιστήμονες υποθέτουν ότι πολλοί ιδιόμορφοι γαλαξίες σχηματίζονται από τη σύγκρουση δύο ή περισσότερων γαλαξιών. Ως εκ τούτου, οι ιδιόμορφοι γαλαξίες τείνουν να φιλοξενούν πιο ενεργούς γαλαξιακούς πυρήνες από τους κανονικούς γαλαξίες, υποδεικνύοντας ότι περιέχουν υπερμεγέθεις μαύρες τρύπες. Πολλοί ιδιόμορφοι γαλαξίες παρουσιάζουν αστρικές εκρήξεις ή επεισόδια ταχέως σχηματισμού αστεριών, λόγω της συγχώνευσης των γαλαξιών. Οι περίοδοι ανεβασμένου σχηματισμού αστεριών και η φωτεινότητα που προκύπτει από τους ενεργούς γαλαξιακούς πυρήνες προκαλούν τους ιδιόμορφους γαλαξίες να είναι ελαφρώς πιο μπλε από τους άλλους γαλαξίες.

Η μελέτη των ιδιόμορφων γαλαξιών μπορεί να προσφέρει πληροφορίες για άλλους τύπους γαλαξιών παρέχοντας χρήσιμες πληροφορίες ως προς τον γαλαξιακό σχηματισμό και την εξέλιξη. Ο Αρπ χαρτογράφησε τους ιδιόμορφους γαλαξίες στον Άτλα των Ιδιόμορφων Γαλαξιών του 1966. Ο Αρπ δηλώνει ότι «οι ιδιομορφίες των γαλαξιών που απεικονίζονται σε αυτόν τον Άτλαντα αντιπροσωπεύουν διαταραχές, παραμορφώσεις και αλληλεπιδράσεις που θα μας επιτρέψουν να αναλύσουμε τη φύση των πραγματικών γαλαξιών που παρατηρούμε και οι οποίοι είναι πολύ απομακρυσμένοι για να πειραματιστούν απευθείας».

Δείτε επίσης
------------

* Άτλας των ιδιόμορφων γαλαξιών
* Ακανόνιστος γαλαξίας
* Αστρογόνος γαλαξίας

Εξωτερικοί σύνδεσμοι
--------------------

1. ↑  «peculiar galaxy». Daviddarling.info. 1 Φεβρουαρίου 2007. Αρχειοθετήθηκε από το πρωτότυπο στις 6 Οκτωβρίου 2016. Ανακτήθηκε στις 14 Αυγούστου 2012.
2. 1 2 3 4 5 6  Higdon, James L. *Peculiar Galaxies*. doi:10.1888/0333750888/2626. [*νεκρός σύνδεσμος*]
3. ↑  «Peculiar Galaxies». *www.cliffsnotes.com*. Ανακτήθηκε στις 5 Δεκεμβρίου 2016.
4. 1 2 3  Millis, John P. «Peculiar Galaxies». *space.about.com*. About.com. Αρχειοθετήθηκε από το πρωτότυπο στις 18 Δεκεμβρίου 2014. Ανακτήθηκε στις 17 Δεκεμβρίου 2014.
Ο **Κάρολ Κουτσέρα** (*λατινικό αλφάβητο: Karol Kučera*), γεννημένος στην Μπρατισλάβα, Τσεχοσλοβακία, στις 4 Μαρτίου 1974, είναι Σλοβάκος πρωταθλητής της αντισφαίρισης. Κατάφερε τον Σεπτέμβριο του 1998 να φτάσει το Νο6 στην παγκόσμια κατάταξη, φτάνοντας στους ημιτελικούς του Αυστραλιανού Όπεν το ίδιο έτος.

Ο Κουτσέρα έγινε επαγγελματίας το 1992. Με την εθνική ομάδα της Τσεχοσλοβακίας συμμετείχε στο κύπελλο Γκαλέα το 1991 και το 1992, επίσης στο ευρωπαϊκό πρωτάθλημα το 1992. Το 1993 προκρίθηκε για το πρώτο του Γκραντ σλαμ στο Ρολάν Γκαρός. Το 1995 κέρδισε τον πρώτο του τίτλο ATP στο Ροσμαλέμ. Το 1996 έπαιξε στους Ολυμπιακούς Αγώνες στην Ατλάντα το 1996 όπου έχασε από τον Αντρέ Αγκάσι στον πρώτο γύρο του απλού. Συμμετείχε χωρίς επιτυχία και στους Ολυμπιακούς Αγώνες του 2000 στο Σίδνευ.

Το 1997 κέρδισε τον δεύτερο τίτλο του στην ATP στην Οστράβα και ήταν δεύτερος στο Νότιγχαμ και στη Στουτγάρδη. Το 1998 κέρδισε δύο τίτλους, έναν στο Σίδνεϊ και έναν στο Νιού Χάβεν.

Ο Kučera πέτυχε το καλύτερο αποτέλεσμα του σε τουρνουά Γκραντ σλαμ το 1998, φτάνοντας στους ημιτελικούς του Αυστραλιανού Όπεν. Το 1999 κέρδισε τον πέμπτο τίτλο του ATP στη Βασιλεία, από το 1999 αντιμετώπισε πρόβλημα τραυματισμού στον δεξιό καρπό και βραχίονα. Συνέχισε να αγωνίζεται και το 2003 ήταν στους κορυφαίους 50 στον κόσμο. Κατά τη διάρκεια του ίδιου έτους κέρδισε τον έκτο και τελευταίο του τίτλο στην Κοπεγχάγη.

Ο Κουτσέρα ήταν ένα από τα μέλη της ομάδας της Σλοβακίας που έφτασε στον τελικό του Κυπέλλου Ντείβις το 2005, χάνοντας στον τελικό από την Κροατία 2-3. Ανακοίνωσε την αποχώρησή του μετά τον τελικό. Στο κύπελλο Ντέιβις αγωνίστηκε με τη Σλοβακία από το 1994 έως το 2005 σε 12 διοργανώσεις με ρεκόρ 33 νίκες και 18 ήττες.

Παραπομπές
----------

1. 1 2  *ATP website*.
2. ↑  (Αγγλικά) *Olympedia*.
3. ↑  archiv.prezident.sk/gasparovic/index2902.html?rad-ludovita-stura-ii-trieda.
4. 1 2 3  Ο Κουτσέρα στο κύπελλο Ντέιβις
5. 1 2 3 4 5 6  Ο Κουτσέρα στην ΑΤΡ
6. ↑  «ΤENNIS24 - We are tennis - Είμαστε το τένις». Αρχειοθετήθηκε από το πρωτότυπο στις 20 Απριλίου 2017. Ανακτήθηκε στις 4 Οκτωβρίου 2017.
7. ↑  Slovak Olympians selected for Sydney
Ο **Ιωάννης** (31 Αυγούστου 1398 - 5 Απριλίου 1417) από τον Οίκο των Βαλουά ήταν διάδοχος της Γαλλίας (1415-17) ως γιος του Καρόλου ΣΤ΄ της Γαλλίας. Είχε τους τίτλους του δελφίνου του Βιενουά (κόμη του Αλμπόν) και του δούκα του Τουραίν.

Βιογραφία
---------

Ήταν γιος του Καρόλoυ ΣT΄ της Γαλλίας και της Ισαβέλλας των Βίττελσμπαχ, κόρης του Στεφάνου Γ΄ δούκα της Βαυαρίας. Μεγαλύτερα αδέλφια του ήταν ο Κάρολος (έζησε 3 μήνες το 1386), ο Κάρολος (έζησε 3 έτη, 1392-1401) και ο Λουδοβίκος (έζησε 18 έτη και ήταν διάδοχος το διάστημα 1401-15). 

Μετά το γάμο του με τη Ζακελίν, κληρονόμο του Αινώ, μεταφέρθηκε στο κάστρο Λε Κενουά (Le Quesnoy) του Αινώ, στην Αυλή της πεθεράς του Μαργαρίτας Βαλουά, κόρης του Φιλίππου Β΄ δούκα της Βουργουνδίας. Η Μαργαρίτα ήταν εξαδέλφη του πατέρα του. Ο γάμος ρυθμίστηκε από τον πατέρα του και τον πεθερό του για να ασφαλιστεί o Ιωάννης μακριά από τη γεμάτη δολοπλοκίες Αυλή του Παρισιού και για να εξοικειωθεί με τα εδάφη που θα κληρονομούσε η σύζυγός του.

Το 1415 απεβίωσε ο Λουδοβίκος και ο Ιωάννης έγινε διάδοχος (δελφίνος). Ο ίδιος απεβίωσε δύο έτη αργότερα, στις 5 Απριλίου 1417, από απόστημα στο κεφάλι ή δηλητηρίαση ή κάτι άλλο. Τάφηκε στο αββαείο του Σαιν-Κορνέιγ στην Κομπιέν. Διάδοχος έγινε ο επόμενος αδελφός του, ο μέλλων Κάρολος Ζ΄ της Γαλλίας.

Οικογένεια
----------

Το 1406 νυμφεύτηκε τη Ιακωβίνη της Βαυαρίας, κόρη του Γουλιέλμου Β΄ δούκα της Βαυαρίας, κόμη του Αινώ, της Ολλανδίας, του Ζέελαντ, της Φρισίας. Στις 31 Μαΐου 1417 η Ζακελίν κληρονόμησε τις κομητείες. Αυτή παντρεύτηκε άλλους τρεις συζύγους.

Αναφορές
--------

1. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 20  Δεκεμβρίου 2014.
2. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. 141068620. Ανακτήθηκε στις 14  Αυγούστου 2015.
3. 1 2 3 4 5 6 7  «Kindred Britain»
4. ↑  p10752.htm#i107518. Ανακτήθηκε στις 7  Αυγούστου 2020.
5. ↑  A. Janse, *Een Pion voor een Dame* (2009)
6. ↑  Ernest van Bruyssel, *Histoire du commerce et de la marine en Belgique*, 1863, p. 66. A. Janse, *Een Pion voor een Dame* (2009)

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα John, Duke of Touraine  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 120317651
* GND: 141068620

 |

 |
Στην ελληνική μυθολογία η **Ιδυία** ήταν μία από τις Ωκεανίδες, τις κόρες του Ωκεανού και της Τηθύος. Η Ιδυία παντρεύτηκε τον βασιλιά Αιήτη της Κολχίδας, ο οποίος ήταν γιος του θεού Ηλίου. Ο Απολλώνιος ο Ρόδιος την αναφέρει ως **Ειδυία**. Η Ιδυία ήταν η δεύτερη σύζυγος του Αιήτη και επομένως ο Άψυρτος μπορεί να μην ήταν δικό της παιδί. Παιδί της Ιδυίας και του Αιήτη ήταν η Μήδεια, ωστόσο κάποιες παραλλαγές την αναφέρουν ως πρώτη σύζυγο του βασιλιά και μητέρα και των δύο παιδιών. Μερικές πηγές την αποκαλούν «θεά της γνώσεως».

Παραπομπές
----------

1. ↑  Απολλώνιος ο Ρόδιος, *Αργοναυτικά*, Γ 24

Πηγή
----

* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969